Burjassot reconeix el rendiment acadèmic de 13 alumnes de primària i 7 de secundària
2025-07-24

El Saló de Plens de l’Ajuntament de Burjassot ha sigut testimoni d’excepció del lliurament, de mans de l’alcalde de la localitat, Rafa García, i de la regidora d’Educació, Manuela Carrero, d’una tauleta a l’alumnat de Burjassot que, el passat curs escolar 2020/2021, va ser reconegut per part de la Generalitat Valenciana amb els Premis Extraordinaris al Rendiment Acadèmic d’Educació, en Primària i Secundària.

El reconeixement de l’Ajuntament s’ha realitzat a 13 alumnes de primària i 7 de secundària del municipi amb un expedient acadèmic excel·lent. En el cas d’Educació Primària, els estudiants que han obtingut el citat reconeixement han sigut: Óscar Brell Broch i Anna Clara Ferrao Nunes, del CEIP El Pouet-Nostra Senyora dels Desemparats; Unai Arquero Rodríguez, del CEIP Miguel Bordonau; Belén Gosalvez López, Ariana Valentina Jácome Valverde i Irene Pérez Moreno del CEIP Sant Joan de Ribera; Mateo Munera Arnau, del col·legi Juan XXIII; Flor María Suárez Jaya, del col·legi La Fontaine; Carla Almenar García, Carolina Cintas Pérez i Aitana Hinarejos Ballester, del col·legi Nativitat de la nostra Senyora i Lucía Cintas Esteve i José Herrero Martínez, del col·legi San Miguel.

En Educació Secundària, els premis d’excel·lència han sigut per a set estudiants: Rubén Guillem Díaz, Nazan Illueca Díaz i Alejandro Tomás Pisá, del centre Joan XXIII; Emma Almenar García i Kateryna Kyriiak, del centre Natividad de la nostra Senyora i Inés Domingo Tejerizo i Neus Roca Ferrer, de l’IES Comarcal.